proxectonos/corpus_dominio_legal_administrativo_tmp huggingface dataset:
RESOLUCIÓN do 21 de xuño de 2016, da Xefatura Territorial da Coruña, pola que se publican as subvencións concedidas ao abeiro da Resolución do 28 de decembro de 2015, da Secretaría Xeral da Igualdade, pola que se establecen as bases reguladoras que rexerán as axudas para realizaren as asociacións de nais e pais do alumnado, nos centros educativos de Galicia sostidos con fondos públicos, programas de actividades complementarias e extraescolares que teñan como fin facilitar a conciliación da vida persoal, familiar e laboral, cofinanciadas polo Fondo Social Europeo (FSE), con cargo ao programa operativo FSE Galicia 2014-2020, e se procede á súa convocatoria para o curso escolar 2015/16 (Diario Oficial de Galicia número 248, do 30 de decembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/07/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, publícanse as subvencións concedidas no
Diario Oficial de Galicia
, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 28 de decembro de 2015, da Secretaría Xeral da Igualdade, establecéronse as bases reguladoras que rexerán as axudas para realizaren as asociacións de nais e pais do alumnado, nos centros educativos de Galicia sostidos con fondos públicos, programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), con cargo ao programa operativo FSE Galicia 2014-2020, e se procede á súa convocatoria para o curso escolar 2015/16.
Esta convocatoria está financiada ao 80 % con fondos FSE do Programa operativo de Galicia 2014-2020, no obxectivo temático 8 «promover a sustentabilidade e a calidade no emprego e favorecer a mobilidade laboral»; prioridade de investimento 8.4 «a igualdade entre homes e mulleres en todas as áreas, incluído o acceso ao emprego e á carreira profesional e a conciliación da vida laboral e a privada, así como a promoción do salario igualitario pola realización do mesmo traballo»; obxectivo especifico 8.4.2 «(Re) integrar no mercado laboral as persoas con dependentes ao seu cargo, a través de medidas de conciliación da vida persoal e laboral, fomentar a igualdade de xénero no ámbito formativo, educativo e laboral»..
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas a realizaren as asociacións de nais e pais do alumnado programas de actividades complementarias e extraescolares.
Crédito orzamentario: a contía das axudas é 40.130,90 euros, que se imputan á aplicación orzamentaria 05.11.312G.481.0, código de proxecto 2016 00018 do orzamento vixente deste departamento.
Entidades beneficiarias da subvención e importe concedido a cada unha delas: véxase anexo.
A coruña, 21 de xuño de 2016
Crédito asignado: 40.130,90 €
RESOLUCIÓN do 21 de xuño de 2016, da Xefatura Territorial de Lugo, pola que publican as subvencións concedidas ao abeiro da Resolución do 28 de decembro de 2015, da Secretaría Xeral da Igualdade, pola que se establecen as bases reguladoras que rexerán as axudas para realizaren as asociacións de nais e pais do alumnado, nos centros educativos de Galicia sostidos con fondos públicos, programas de actividades complementarias e extraescolares que teñan como fin facilitar a conciliación da vida persoal, familiar e laboral, cofinanciadas polo Fondo Social Europeo (FSE), con cargo ao programa operativo FSE Galicia 2014-2020, e se procede á súa convocatoria para o curso escolar 2015/16. (Diario Oficial de Galicia número 248, do 30 de decembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/07/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, publícanse as subvencións concedidas no
Diario Oficial de Galicia
, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 28 de decembro de 2015, da Secretaría Xeral da Igualdade, establecéronse as bases reguladoras que rexerán as axudas para realizaren as asociacións de nais e pais do alumnado, nos centros educativos de Galicia sostidos con fondos públicos, programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), con cargo ao programa operativo FSE Galicia 2014-2020, e se procede á súa convocatoria para o curso escolar 2015/16.
Esta convocatoria está financiada ao 80 % con fondos FSE do Programa operativo de Galicia 2014-2020, no obxectivo temático 8 «promover a sustentabilidade e a calidade no emprego e favorecer a mobilidade laboral»; prioridade de investimento 8.4 «a igualdade entre homes e mulleres en todas as áreas, incluído o acceso ao emprego e á carreira profesional e a conciliación da vida laboral e a privada, así como a promoción do salario igualitario pola realización do mesmo traballo»; obxectivo específico 8.4.2 «(Re) integrar no mercado laboral as persoas con dependentes ao seu cargo, a través de medidas de conciliación da vida persoal e laboral, fomentar a igualdade de xénero no ámbito formativo, educativo e laboral».
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas a realizaren as asociacións de nais e pais do alumnado programas de actividades complementarias e extraescolares.
Crédito orzamentario: a contía das axudas é 25.680,70 euros, que se imputan á aplicación orzamentaria 05.11.312G.481.0, código de proxecto 2016 00018 do orzamento vixente deste departamento.
Entidades beneficiarias da subvención e importe concedido a cada unha delas: véxase anexo.
Lugo, 21 de xuño de 2016
Crédito asignado: 25.680,70 €
CORRECCIÓN de erros. Resolución do 29 de xuño de 2016 pola que se dá publicidade ao acordo do Consello de Dirección que aproba as bases reguladoras para a concesión de axudas, en réxime de concorrencia non competitiva, a particulares para a adquisición de materiais e pezas de mobiliario de cociña e baño (Reforma16), así como a selección de entidades colaboradoras que participarán na súa xestión, e se procede á súa convocatoria.
Instituto Galego de Promoción Económica — III. Outras disposicións — 14/07/2016

Advertido erro na dita resolución, publicada no
Diario Oficial de Galicia
número 132, do mércores 13 de xullo de 2016, cómpre realizar a seguinte corrección:
Na páxina 30036, onde di: «Terceiro. Os créditos dispoñibles para concesións nesta convocatoria aboaranse con cargo á seguinte aplicación orzamentaria e polo seguinte importe:
Debe dicir: «Terceiro. Os créditos dispoñibles para concesións nesta convocatoria aboaranse con cargo á seguinte aplicación orzamentaria e polo seguinte importe:
RESOLUCIÓN do 5 de xullo de 2016, da Secretaría Xeral da Igualdade, pola que se amplía o prazo de presentación da documentación xustificativa e da solicitude de pagamento, establecido na Resolución 28 de marzo de 2016, da Secretaría Xeral da Igualdade, pola que se establecen as bases reguladoras que rexerán as axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, cofinanciadas polo Fondo Social Europeo (FSE), con cargo ao programa operativo FSE Galicia 2014-2020, e se procede á súa convocatoria no ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/07/2016

Por Resolución da Secretaría Xeral da Igualdade do 28 de marzo de 2016 establecéronse as bases reguladoras e convocáronse as axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo (DOG nº 61, do 31 de marzo).
O artigo 15 da Resolución do 28 de marzo de 2016 establece que para a xustificación das axudas concedidas, as persoas beneficiarias presentarán, con data límite do 15 de xullo de 2016, a documentación que se indica no número 2. Tendo en conta o volume de solicitudes presentadas e o longo proceso de tramitación, e co fin de optimizar os procesos de xestión e dado que non se causa prexuízo a terceiros, procede modificar o dito artigo 15, ampliando o prazo ata unha data que permita a mellor xustificación por parte das persoas beneficiarias.
Por todo o exposto, no uso das atribucións que me foron conferidas,
Artigo único
Modifícase o punto 1 do artigo 15 (prazo, xustificación e pagamento) da Resolución do 28 de marzo de 2016 pola que se establecen as bases reguladoras que rexerán as axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, que queda redactado como segue:
«A axuda concedida será aboada nun pagamento único polo importe que corresponda segundo as contías determinadas no artigo 6 desta resolución, unha vez presentada a documentación sinalada no número 2 deste artigo coa data límite do 14 de outubro de 2016. O pagamento farase por transferencia na conta que as persoas solicitantes fagan constar no modelo de solicitude (anexo I)».
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de xullo de 2016
ORDE do 8 de xullo de 2016 pola que se dispón que o secretario xeral técnico da Consellería de Economía, Emprego e Industria se encargue do despacho dos asuntos da Axencia Galega de Innovación.
Consellería de Economía, Emprego e Industria — II. Autoridades e persoal — 12/07/2016

O Decreto 78/2016, do 7 de xullo, dispón que cese, por petición propia, o director xeral da Axencia Galega de Innovación (Gain).
En canto non se proceda ao nomeamento do novo titular da dirección da Gain, cómpre adoptar as medidas oportunas para asegurar o correcto funcionamento deste ente instrumental e a resolución dos asuntos que se lle encomenden.
Por todo iso, en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
O desenvolvemento das accións e o exercicio das competencias da dirección da Axencia Galega de Innovación quédanlle encomendadas temporalmente e ata que se produza o nomeamento do seu titular ao secretario xeral técnico da Consellería de Economía, Emprego e Industria.
Disposición derradeira única
Esta orde terá efectos desde o mesmo día da súa publicación no
Diario Oficial de Galicia
.
Santiago de Compostela, 8 de xullo de 2016
RESOLUCIÓN do 21 de xuño de 2016, da Xefatura Territorial de Ourense, pola que publican as subvencións concedidas ao abeiro da Resolución do 28 de decembro de 2015, da Secretaría Xeral da Igualdade, pola que se establecen as bases reguladoras que rexerán as axudas para realizaren as asociacións de nais e pais do alumnado, nos centros educativos de Galicia sostidos con fondos públicos, programas de actividades complementarias e extraescolares que teñan como fin facilitar a conciliación da vida persoal, familiar e laboral, cofinanciadas polo Fondo Social Europeo (FSE), con cargo ao programa operativo FSE Galicia 2014-2020, e se procede á súa convocatoria para o curso escolar 2015/16 (Diario Oficial de Galicia número 248, do 30 de decembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/07/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, publícanse as subvencións concedidas no
Diario Oficial de Galicia
, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 28 de decembro de 2015, da Secretaría Xeral da Igualdade, establecéronse as bases reguladoras que rexerán as axudas para realizaren as asociacións de nais e pais do alumnado, nos centros educativos de Galicia sostidos con fondos públicos, programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), con cargo ao programa operativo FSE Galicia 2014-2020 e se procede á súa convocatoria para o curso escolar 2015/16.
Esta convocatoria está financiada ao 80 % con fondos FSE do Programa operativo de Galicia 2014-2020, no obxectivo temático 8 «promover a sustentabilidade e a calidade no emprego e favorecer a mobilidade laboral»; prioridade de investimento 8.4 «a igualdade entre homes e mulleres en todas as áreas, incluído o acceso ao emprego e á carreira profesional e a conciliación da vida laboral e a privada, así como a promoción do salario igualitario pola realización do mesmo traballo»; obxectivo específico 8.4.2 «(Re) integrar no mercado laboral as persoas con dependentes ao seu cargo, a través de medidas de conciliación da vida persoal e laboral, fomentar a igualdade de xénero no ámbito formativo, educativo e laboral».
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas a realizaren as asociacións de nais e pais do alumnado programas de actividades complementarias e extraescolares.
Crédito orzamentario: a contía das axudas é 26.978,20 euros, que se imputan á aplicación orzamentaria 05.11.312G.481.0, código de proxecto 2016 00018 do orzamento vixente deste departamento.
Entidades beneficiarias da subvención e importe concedido a cada unha delas: véxase anexo.
Ourense, 21 de xuño de 2016
Crédito asignado: 26.978,20 €
EXTRACTO da Orde do 15 de xuño de 2016 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos e ás asociacións de persoas praceiras dos mercados e prazas de abastos para a consecución de mercados de excelencia e se procede á súa convocatoria para o ano 2016 (código de procedemento IN223A).
Consellería de Economía, Emprego e Industria — III. Outras disposicións — 14/07/2016

BDNS (Identif.): 311736.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.go.es/bdnstrans/index):
Primeiro. Entidades beneficiarias
Concellos da Comunidade Autónoma de Galicia e asociacións e cooperativas de persoas praceiras de Galicia.
Segundo. Obxecto
As subvencións reguladas por estas bases teñen por obxecto a consecución de mercados de excelencia, a mellora dos recintos onde se desenvolva o comercio non sedentario e a posta en marcha de actuacións que permitan aos mercados aproveitar as sinerxías xeradas polo Camiño de Santiago.
Terceiro. Bases reguladoras
Publícanse conxuntamente coa convocatoria.
Cuarto. Importe
Destínase un total de 330.000,00 euros, dos cales 300.000,00 corresponden á aplicación orzamentaria 09.30.751A.761.3 e 30.000,00 á 09.30.751A.781.1.
Quinto. Prazo de presentación de solicitudes
Un mes, que contará a partir do día seguinte ao de publicación desta orde no Diario Oficial de Galicia.
Santiago de Compostela, 15 de xuño de 2016
RESOLUCIÓN do 21 de xuño de 2016, da Xefatura Territorial de Pontevedra, pola que se publican as subvencións concedidas ao abeiro da Resolución do 28 de decembro de 2015, da Secretaría Xeral da Igualdade, pola que se establecen as bases reguladoras que rexerán as axudas para realizaren as asociacións de nais e pais do alumnado, nos centros educativos de Galicia sostidos con fondos públicos, programas de actividades complementarias e extraescolares que teñan como fin facilitar a conciliación da vida persoal, familiar e laboral, cofinanciadas polo Fondo Social Europeo (FSE), con cargo ao programa operativo FSE Galicia 2014-2020, e se procede á súa convocatoria para o curso escolar 2015/16 (Diario Oficial de Galicia número 248, do 30 de decembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 12/07/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17.1 da Lei 1/2016, do 18 de xaneiro, de transparencia e bo goberno, publícanse as subvencións concedidas no
Diario Oficial de Galicia
, con expresión da convocatoria, o programa e crédito orzamentario, a entidade beneficiaria, a contía e a finalidade.
Mediante a Resolución do 28 de decembro de 2015, da Secretaría Xeral da Igualdade, establecéronse as bases reguladoras que rexerán as axudas para realizaren as asociacións de nais e pais do alumnado, nos centros educativos de Galicia sostidos con fondos públicos, programas de actividades complementarias e extraescolares que teñan como fin facilitar a conciliación da vida familiar e laboral, cofinanciadas polo Fondo Social Europeo (FSE), con cargo ao programa operativo FSE Galicia 2014-2020, e se procede á súa convocatoria para o curso escolar 2015/16.
Esta convocatoria está financiada ao 80 % con fondos FSE do Programa operativo de Galicia 2014-2020, no obxectivo temático 8 «promover a sustentabilidade e a calidade no emprego e favorecer a mobilidade laboral»; prioridade de investimento 8.4 «a igualdade entre homes e mulleres en todas as áreas, incluído o acceso ao emprego e á carreira profesional e a conciliación da vida laboral e a privada así como a promoción do salario igualitario pola realización do mesmo traballo»; obxectivo específico 8.4.2 «(Re) integrar no mercado laboral as persoas con dependentes ao seu cargo, a través de medidas de conciliación da vida persoal e laboral, fomentar a igualdade de xénero no ámbito formativo, educativo e laboral».
Finalidade da axuda: favorecer e impulsar a conciliación do traballo e da vida familiar de mulleres e homes mediante axudas destinadas a realizaren as asociacións de nais e pais do alumnado programas de actividades complementarias e extraescolares.
Crédito orzamentario: a contía das axudas é 52.432,25 euros, que se imputan á aplicación orzamentaria 05.11.312G.481.0, código de proxecto 2016 00018 do orzamento vixente deste departamento.
Entidades beneficiarias da subvención e importe concedido a cada unha delas: vexase anexo.
Pontevedra, 21 de xuño de 2016
Crédito asignado: 46.432,25 euros
EXTRACTO da Orde do 10 de xuño de 2016 pola que se establecen as bases reguladoras do Programa de incentivos á creación de emprego e incremento da estabilidade laboral, cofinanciado polo Fondo Social Europeo, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 14/07/2016

BDNS (Identif.): 311690.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
As empresas, calquera que sexa a forma xurídica que adopten, incluídas as persoas autónomas, as sociedades civís e as comunidades de bens, aínda que carezan de personalidade xurídica, que contraten traballadoras ou traballadores por conta allea para prestaren servizos en centros de traballo radicados na Comunidade Autónoma de Galicia, de acordo cos requisitos e condicións que se establecen nesta orde.
Segundo. Obxecto
Fixar as bases reguladoras e proceder á convocatoria para o ano 2016 dos programas de incentivos á contratación por conta allea que teñen por finalidade favorecer o emprego estable e facilitar a empregabilidade e ocupabilidade das persoas traballadoras con maiores dificultades de inserción laboral, a través dos seguintes programas:
I. TR349A. Programa de incentivos á contratación indefinida inicial.
II. TR349C. Programa de incentivos á transformación de contratos temporais en indefinidos.
III. TR349J. Programa de incentivos á contratación temporal.
IV. TR349D. Programa de incentivos á contratación de persoas desempregadas en situación ou risco de exclusión social.
Terceiro. Bases reguladoras
Orde do 10 de xuño de 2016 pola que se establecen as bases reguladoras do Programa de incentivos á creación de emprego e incremento da estabilidade laboral, cofinanciado polo Fondo Social Europeo, e se procede á súa convocatoria para o ano 2016.
Cuarto. Importe
Para a concesión destas axudas destínase un millón cincocentos trinta e seis mil oitocentos dezaoito euros (1.536.818 €), de acordo coa seguinte distribución:
I. TR349A. Programa de incentivos á contratación indefinida inicial: 399.415 €.
II. TR349C. Programa de incentivos á transformación de contratos temporais en indefinidos: 513.273 €.
III. TR349J. Programa de incentivos á contratación temporal: 399.415 €.
IV. TR349D. Programa de incentivos á contratación de persoas desempregadas en situación ou risco de exclusión social: 224.715 €.
Quinto. Prazo de presentación de solicitudes
O prazo de presentación de solicitudes das axudas establecidas nesta orde comezará o día seguinte ao da súa publicación e finalizará o 30 de setembro de 2016.
Santiago de Compostela, 10 de xuño de 2016
EXTRACTO da Resolución do 29 de xuño de 2016 pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia, e se procede á súa convocatoria para o curso 2016/17.
Axencia Turismo de Galicia — III. Outras disposicións — 22/07/2016

BDNS (Identif.): 312548.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index):
Primeiro.
Persoas beneficiarias
Poderán solicitar estas bolsas os/as alumnos/as que reúnan os requisitos académicos e económicos que establece esta resolución e teñan feito, se procede, a reserva de praza nalgunha das titulacións do CSHG para o curso 2016/17.
Segundo.
Obxecto
Establecemento das bolsas de matrícula e de excelencia, en réxime de concorrencia competitiva, para os/as alumnos/as que cursen as titulacións que imparte o Centro Superior de Hostalaría de Galicia (CSHG), para o curso 2016/17.
Terceiro.
Bases reguladoras
Resolución do 29 de xuño de 2016 pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia, e se procede á súa convocatoria para o curso 2016/17.
Cuarto.
Importe
1. As modalidades de bolsa, que se concederán en réxime de concorrencia competitiva, alcanzarán unicamente unha parte porcentual dos prezos da matrícula en réxime externo da titulación en que se matricule.
2. Segundo a contía, as bolsas distribúense da seguinte forma:
Bolsas tipo I - cobren aproximadamente o 80 % da matrícula en réxime externo.
Bolsas tipo II - cobren aproximadamente o 50 % da matrícula en réxime externo.
3. Conforme os requisitos académicos e económicos, de ser o caso, as bolsas divídense en dous grupos:
A. Bolsas de matrícula.
a) 6 bolsas tipo I para o 1º curso de diploma superior en Xestión Hoteleira.
b) 12 bolsas tipo II para o 1º curso de diploma superior en Xestión Hoteleira.
c) 3 bolsas tipo II para o 1º curso de certificado de Elaboración e Xestión en Cociña.
B. Bolsas de excelencia.
Dúas bolsas tipo I para o 1º curso de diploma superior en Xestión Hoteleira.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no
Diario Oficial de Galicia
.
Sexto.
Prazo de xustificación da subvención
Unha vez publicada a resolución de concesión no
Diario Oficial de Galicia
o/a beneficiario/a poderá descontar dos prezos da matrícula o tipo de bolsa que lle foi concedida.
Santiago de Compostela, 29 de xuño de 2016
EXTRACTO da Orde do 28 de xuño de 2016 pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos universitarios no ano 2015 nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 22/07/2016

BDNS (Identif.): 312202
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
O alumnado que, contando co mellor expediente académico de entre as persoas solicitantes, rematou os estudos universitarios conducentes a unha titulación oficial de grao no curso académico 2014/15 nas universidades do Sistema universitario de Galicia.
Segundo. Obxecto
Convocar en réxime de concorrencia competitiva os premios fin de carreira da Comunidade Autónoma para o estudantado do Sistema universitario de Galicia que rematou os seus estudos universitarios conducentes a unha titulación oficial de grao no curso académico 2014/15, cun recoñecemento de carácter oficial e unha dotación económica.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía dos premios
O importe global previsto na orde é de 222.500,00 €.
Cada premio terá unha dotación máxima de 2.500 € e un diploma acreditativo.
Quinto. Prazo de presentación de solicitudes
Será dun mes, contado desde o día seguinte ao da publicación da convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 28 de xuño de 2016
RESOLUCIÓN do 15 de xullo de 2016 pola que se dá publicidade á encomenda de xestión a Tragsatec, ordenada por Resolución da Consellería de Economía, Emprego e Industria do 15 de xullo de 2016, para a realización de tarefas de xestión do Plan Reforma16.
Instituto Galego de Promoción Económica — III. Outras disposicións — 26/07/2016

En cumprimento dos artigos 9.3 e 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a dar publicidade á encomenda de xestión a Tragsatec, ordenada por Resolución do conselleiro de Economía, Emprego e Industria do 15 de xullo de 2016, para a realización de tarefas de xestión do Plan Reforma16 do Igape.
1. A actividade obxecto de encomenda é a realización de labores de xestión e tramitación dos expedientes que se presenten ao abeiro do novo programa de axudas do Plan Reforma 16 do Igape.
2. Tragsatec cumpre cos requisitos establecidos nos artigos 4.1.n) e 24.6 do Real Decreto lexislativo 3/2011, do 14 de novembro, polo que se aproba o texto refundido da Lei de contratos do sector público, por disposición expresa do establecido na disposición adicional vixésimo quinta do mesmo texto legal, tendo a consideración de medio propio instrumental das comunidades autónomas e poderes adxudicadores dela dependentes, como é o caso de Igape, e está obrigada a realizar, con carácter exclusivo, os traballos que estas lles encomenden na consecución dos seus obxectivos de interese público, nas materias sinaladas no punto 4 da disposición adicional 25ª do TRLCSP.
A relación de Tragsatec coa Consellería de Economía, Emprego e Industria-Igape ten natureza instrumental e non contratual, sendo de carácter interno, independente e subordinado, tal como resulta do artigo 2 do Real decreto 1072/2010, do 20 de agosto, polo que se desenvolve o réxime xurídico da Empresa de Transformación Agraria, Sociedade Anónima e das súas filiais.
A Consellería de Economía, Emprego e Industria, a través do Igape, na súa condición de órgano competente e promotor das actuacións, exercerá en todo momento o control da execución da encomenda, a cal non supón cesión de titularidade da competencia nin dos elementos substantivos do seu exercicio, sendo responsabilidade do encomendante, ditar os actos e resolucións que dean soporte ás tarefas materiais obxecto de encomenda.
Tragsatec actuará no desenvolvemento das actuacións obxecto de encomenda en calidade de entidade colaboradora na xestión de axudas públicas do Igape, ao prestar apoio na xestión das axudas do Plan Reforma16, nos termos regulados nos artigos 9, 12 e concordantes da Lei 9/2007, de subvencións de Galicia, e sen que esta colaboración se extenda á entrega e distribución de fondos.
3. O prazo de execución dos traballos será de oito meses desde a data de inicio da execución, podendo prorrogarse por igual período en caso de persistencia da necesidade da encomenda.
Santiago de Compostela, 15 de xullo de 2016
RESOLUCIÓN do 14 de xullo de 2016 pola que se publica a oferta de emprego público (OPE) do persoal docente e investigador para o ano 2016.
Universidade da Coruña — III. Outras disposicións — 26/07/2016

Conforme o disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público; no artigo 20 da Lei 48/2015, do 29 de outubro, de orzamentos xerais do Estado para o ano 2016; nos artigos 13 e 36 da Lei 12/2015, do 24 de decembro, de orzamentos xerais da Comunidade Autónoma de Galicia para o ano 2016; a disposición adicional segunda do Real decreto lei 10/2015, do 11 de setembro, que modifica o artigo 62 da Lei orgánica 6/2001, do 21 de decembro, de universidades, así como nos estatutos da Universidade da Coruña (UDC) e no Acordo do Consello de Goberno do 28 de xuño de 2016 polo que se aproba a oferta pública de emprego para o ano 2016 de prazas estables de persoal docente e investigador da Universidade da Coruña, logo da negociación cos órganos de representación do persoal docente e investigador,
Primeiro. Publicar a oferta de emprego público (OPE) do persoal docente e investigador da UDC para o ano 2016.
Segundo. Esta OPE inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas cos efectivos de persoal existentes, segundo se detalla no anexo.
Terceiro. Por Resolución do 7 de xullo de 2016, da Dirección Xeral de Planificación e Orzamentos da Consellería de Facenda da Xunta de Galicia, foi autorizada esta oferta de emprego público por aplicación da taxa de reposición de efectivos correspondente ao ano 2016.
Cuarto. As convocatorias dos concursos de acceso derivados desta oferta publicaranse no Boletín Oficial del Estado e no Diario Oficial de Galicia, para garantir a publicidade exixida nos artigos 62 e 48.3 da Lei 6/2001, do 21 de decembro, de universidades, e executaranse dentro do prazo máximo previsto no artigo 70 Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público.
A Coruña, 14 de xullo de 2016
Dúas das prazas de profesor/a contratado/a doutor/a ofertadas resérvanse para a contratación como persoal laboral fixo de persoal investigador doutor que finalizase o Programa Ramón e Cajal e obtivese o certificado I3, de acordo co que se establece no artigo 36 da Lei 12/2015 e no artigo 20.2.j) da Lei 48/2015.
En aplicación do disposto na disposición derradeira segunda do Real decreto lei 10/2015, do 11 de setembro, que modifica o artigo 62.2 da Lei orgánica 6/2001, do 21 de decembro, de universidades, inclúense na OPE para o ano 2016 as seguintes prazas polo procedemento de promoción interna:
A OPE das mencionadas prazas non afecta o cumprimento dos obxectivos de estabilidade orzamentaria establecidos para a Universidade da Coruña nin os demais límites fixados na Lei orgánica 2/2012, do 27 de abril, de estabilidade orzamentaria e sustentabilidade financeira.
EXTRACTO da Orde do 6 de xullo de 2016 pola que se establecen as bases reguladoras e se procede á convocatoria de bolsas destinadas ao alumnado das universidades do Sistema universitario de Galicia que participa en programas de mobilidade con países extracomunitarios no curso 2016/17.
Consellería de Cultura, Educación e Ordenación Universitaria — III. Outras disposicións — 26/07/2016

BDNS (Identif:) 312779
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
O alumnado das universidades do Sistema universitario de Galicia que participe no curso 2016/17 en programas de intercambio con países extracomunitarios, agás o programa Erasmus.
Segundo. Obxecto
Convocar en réxime de concorrencia competitiva 140 bolsas destinadas ao alumnado das universidades do Sistema universitario de Galicia que participe no curso 2016/17 en programas de intercambio con países extracomunitarios, agás o programa Erasmus, relacionados cos estudos que está a cursar.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das bolsas
O importe global previsto na orde é de 210.000 €.
Cada bolsa terá unha dotación máxima de 1.500 €.
Quinto. Prazo de presentación de solicitudes
Será dun mes, contado desde o día seguinte ao da publicación da convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 6 de xullo de 2016
RESOLUCIÓN do 1 de xullo de 2016, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 15 de decembro de 2015, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación e se procede á súa convocatoria para o ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 26/07/2016

Conforme o establecido no artigo 15 da Orde do 15 de decembro de 2015 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación, unha vez ultimada a concesión de axudas, publicarase no Diario Oficial de Galicia a relación das concedidas, con indicación das entidades beneficiarias, da contía, do país de execución do proxecto e da finalidade.
Na súa virtude,
Publicar no Diario Oficial de Galicia as axudas concedidas por Resolución da Dirección Xeral de Relacións Exteriores e coa Unión Europea do 21 de abril de 2016, de conformidade coa disposición adicional terceira da Orde do 22 de decembro de 2014 (DOG núm. 249, do 30 de decembro) para a execución de:
– Once proxectos de cooperación para o desenvolvemento no exterior das organizacións non gobernamentais de cooperación ao desenvolvemento (ONGD), por un importe global dun millón cincocentos oitenta e nove mil douscentos vinte euros (1.589.220 €), nas contías, beneficiarios, finalidade, país de execución e aplicacións orzamentarias que se relacionan no anexo I desta resolución.
– Catro proxectos de cooperación para o desenvolvemento no exterior dos outros axentes de cooperación (universidades, sindicatos, empresas ou organizacións empresariais e comunidades galegas no exterior), por un importe global de trescentos setenta e catro mil oitocentos oitenta e oito euros (374.888 €), nas contías, beneficiarios, finalidade, país de execución e aplicacións orzamentarias que se relacionan no anexo II desta resolución.
Santiago de Compostela, 1 de xullo de 2016
EXTRACTO da Orde do 21 de xuño de 2016 pola que se establecen as bases reguladoras do programa de incentivos á contratación por conta allea das persoas desempregadas paradas de longa duración e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 26/07/2016

BDNS (Idenf.): 312445.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeira. Entidades beneficiarias
As empresas, calquera que sexa a forma xurídica que adopten, incluídos autónomos e autónomas, as sociedades civís e as comunidades de bens, aínda que carezan de personalidade xurídica, que contraten por conta allea persoas traballadoras desempregadas de longa duración, para prestaren servizos en centros de traballo situados na Comunidade Autónoma de Galicia, sempre que se cumpran as condicións e os requisitos establecidos nesta orde para os distintos tipos de axudas.
Segunda. Obxecto
Favorecer o emprego estable e facilitar a inserción laboral dos parados e paradas de longa duración que presentan desvantaxes e dificultades particulares para permaneceren no mercado de traballo a través dos seguinte programas:
a) Programa de incentivos á contratación indefinida inicial de persoas desempregadas paradas de longa duración.
b) Programa de incentivos á transformación de contratos temporais en indefinidos.
Terceira. Bases reguladoras
Orde do 21 de xuño de 2016 pola que se establecen as bases reguladoras do programa de incentivos á contratación por conta allea das persoas desempregadas paradas de longa duración e se procede á súa convocatoria para o ano 2016.
Cuarta. Importe
Para a concesión destas axudas destínanse dous millóns de euros (2.000.000 €).
Quinta. Prazo de presentación de solicitudes
O prazo de presentación de solicitudes de todos os tipos de axudas do programa regulado nesta orde finalizará o 30 de setembro de 2016.
Santiago de Compostela, 21 de xuño de 2016
RESOLUCIÓN do 4 de xullo de 2016 pola que se actualizan os prezos públicos determinados no Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes desta consellería.
Consellería do Mar — III. Outras disposicións — 15/07/2016

O Decreto 143/2013, do 12 de setembro, establece os prezos públicos exixibles polas prestacións dos servizos de residencia e comedor nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes desta consellería.
Así mesmo, no seu artigo 6 determina que estes prezos se actualizarán o 1 de setembro de cada ano, na mesma proporción que a variación interanual experimentada polo índice xeral de prezos de consumo para a Comunidade Autónoma de Galicia (IPC, base 2011), no mes de decembro, calculado polo Instituto Nacional de Estatística. Os prezos así actualizados faranse públicos mediante resolución da persoa titular da consellería con competencias en materias de pesca, agricultura e forestal, que será publicada no Diario Oficial de Galicia.
Por isto, e en virtude do parágrafo primeiro do artigo 6 do Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes desta consellería,
Primeiro. Actualizar os prezos públicos exixibles polas prestacións dos servizos de residencia e/ou comedor nos centros de formación da familia marítimo-pesqueira dependentes da Consellería do Mar, e pola matrícula nos cursos de especialización en materia de seguridade, supervivencia e loita contra incendios impartidos na Aula de Seguridade e Salvamento de Ferrol, mediante a aplicación da porcentaxe de -0,2 que é a variación interanual do índice xeral de prezos de consumo para a Comunidade Autónoma de Galicia, correspondente ao mes de decembro de 2015, quedando da maneira seguinte:
1. Catálogo de prezos públicos en residencias.
2. Catálogo de prezos públicos de matrícula en cursos na Aula de Seguridade e Salvamento de Ferrol.
Segundo. Esta resolución producirá efectos desde o día seguinte ao da súa publicación no Diario Oficial de Galicia.
Santiago de Compostela, 4 de xullo de 2016
ORDE do 29 de xuño de 2016 pola que se resolve definitivamente a convocatoria de prazas destinadas ao profesorado para a realización de itinerarios formativos para a mellora da súa competencia lingüística e comunicativa, relativos ao Programa integral de aprendizaxe de linguas estranxeiras (PIALE), para o ano 2016.
Consellería de Cultura, Educación e Ordenación Universitaria — III. Outras disposicións — 15/07/2016

De conformidade co establecido no artigo 10 da Orde desta consellería do 15 de marzo de 2016 pola que se convocan prazas destinadas ao profesorado para a realización de itinerarios formativos para a mellora da súa competencia lingüística e comunicativa, relativos ao Programa integral de aprendizaxe de linguas estranxeiras (PIALE), para o ano 2016, esta consellería
Primeiro. Adxudicar as actividades formativas ao profesorado que se relaciona no anexo desta orde.
Segundo. Contra esta resolución as persoas interesadas poden interpoñer recurso potestativo de reposición ante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de xuño de 2016
Lista de persoas seleccionadas.
Actividades.
1.1. PIALE. Inglés en Infantil e Primaria.
1.2. PIALE. Inglés para profesorado CLIL de secundaria/FP.
1.3. PIALE. Inglés para profesorado CLIL de primaria.
2.1. PIALE. Integración para profesorado de inglés de primaria.
2.2. PIALE. Integración para profesorado de inglés de secundaria.
2.3. PIALE. Integración inglés para profesorado CLIL de secundaria.
2.4. PIALE. Integración inglés para profesorado CLIL de primaria.
2.5. PIALE. Integración en lingua portuguesa.
3.1. Inglés para profesorado especialista.
3.2. Francés para profesorado especialista.
3.3. Francés para profesorado non especialista.
3.4. Lingua portuguesa.
3.5. Lingua alemá.
Lista de suplentes.
1.1. PIALE. Inglés en Infantil e Primaria.
1.2. PIALE. Inglés para profesorado CLIL de secundaria/FP.
Non hai suplentes.
1.3. PIALE. Inglés para profesorado CLIL de primaria.
2.1. PIALE. Integración para profesorado de inglés de primaria.
2.2. PIALE. Integración para profesorado de inglés de secundaria.
2.3. PIALE. Integración inglés para profesorado CLIL de secundaria.
2.4. PIALE. Integración inglés para profesorado CLIL de primaria.
2.5. PIALE. Integración en lingua portuguesa.
3.1. Inglés para profesorado especialista.
3.2. Francés para profesorado especialista.
Non hai suplentes.
3.3. Francés para profesorado non especialista.
3.4. Lingua portuguesa.
Non hai suplentes.
3.5. Lingua alemá.
EXTRACTO da Orde do 4 de xullo de 2016 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2016.
Consellería de Medio Ambiente e Ordenación do Territorio — III. Outras disposicións — 15/07/2016

BDNS (Identif.): 311803.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Toda persoa que exerza a actividade agraria e estea inscrita no Rexistro de Explotacións Agrarias de Galicia (Reaga) como titular dunha explotación onde se constatasen danos aos cultivos agrícolas producidos polo xabaril.
Segundo. Obxecto
Compensar os danos causados polo xabaril nos cultivos agrícolas que sexan comunicados desde a entrada en vigor desta orde ata o 10 de outubro de 2016.
Terceiro. Bases reguladoras e convocatoria
Orde do 4 de xullo de 2016 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2016.
Cuarto. Contía
Importe total da convocatoria: 600.000 euros. O importe das axudas por metro cadrado, segundo o tipo de cultivo, figura no anexo I da orde.
Importe máximo por persoa beneficiaria e ano: 1.500 euros, aínda que os danos excedan este importe.
Quinto. Prazo de presentación de solicitudes
Un mes contado desde o día seguinte ao da comunicación do dano.
Sexto. Outros datos
Comunicarase o dano, no prazo máximo dos tres días seguintes a aquel en que se produciu, chamando ao teléfono 012 das 8.00 ás 20.00 horas, de luns a venres, e das 8.00 ás 17.30 horas, os sábados.
O expediente de axudas será único e comprenderá todos os danos producidos polo xabaril a unha mesma persoa beneficiaria antes da colleita.
Santiago de Compostela, 4 de xullo de 2016
CORRECCIÓN de erros. Resolución do 30 de maio de 2016, da Dirección Xeral de Emerxencias e Interior, pola que se acorda outorgar o distintivo de permanencia ao persoal dos distintos corpos de policía local dos concellos de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 15/07/2016

Advertidos erros no anexo da Resolución do 30 de maio de 2016, pola que se acorda outorgar o distintivo de permanencia ao persoal dos distintos corpos de policía local dos concellos de Galicia, publicada no Diario Oficial de Galicia núm. 111, do 13 de xuño, feitas as comprobacións oportunas e segundo as certificacións dos respectivos concellos, cómpre facer as seguintes correccións:
Incluír na listaxe de persoal a distinguir:
• Provincia: A Coruña
– Concello de Arzúa.
Rodríguez Penas, Eva
– Concello de Ferrol
Otero Ramil, José
• Provincia: Pontevedra
– Concello de Pontevedra
Gómez Balea, José Luis
CORRECCIÓN de erros. Orde do 9 de xuño de 2016 pola que se regula a avaliación e a promoción do alumnado que cursa educación primaria na Comunidade Autónoma de Galicia.
Consellería de Cultura, Educación e Ordenación Universitaria — I. Disposicións xerais — 17/06/2016

Advertido erro na devandita orde, publicada no DOG núm. 110, do 10 de xuño de 2016, cómpre efectuar as seguintes modificacións:
As páxinas 23573 (do anexo I) e 23582 (do anexo III) substitúense polas seguintes: